Document ID: 31996D0511

KOMMISSIONENS BESLUTNING af 29. juli 1996 om de spørgeskemaer, der er omhandlet i Rådets direktiv 80/779/EØF, 82/884/EØF, 84/360/EØF og 85/203/EØF (Tekst af betydning for EØS) (96/511/EF)
KOMMISSIONEN FOR DE EUROPÆISKE FÆLLESSKABER HAR -
under henvisning til traktaten om oprettelse af Det Europæiske Fællesskab,
under henvisning til Rådets direktiv 80/779/EØF af 15. juli 1980 om grænseværdier og vejledende værdier for luftkvaliteten med hensyn til svovldioxid og svævestøv (1), senest ændret ved akten vedrørende Østrigs, Finlands og Sveriges tiltrædelse, særlig artikel 8,
under henvisning til Rådets direktiv 82/884/EØF af 3. december 1982 om en grænseværdi for bly i luften (2), senest ændret ved akten vedrørende Østrigs, Finlands og Sveriges tiltrædelse, særlig artikel 6,
under henvisning til Rådets direktiv 84/360/EØF af 28. juni 1984 om bekæmpelse af luftforurening fra industrianlæg (3), senest ændret ved akten vedrørende Østrigs, Finlands og Sveriges tiltrædelse, særlig artikel 15a,
under henvisning til Rådets direktiv 85/203/EØF af 7. marts 1985 om luftkvalitetsnormer for så vidt angår nitrogendioxid (4), senest ændret ved direktiv 91/692/EØF (5), særlig artikel 8, og
ud fra følgende betragtninger:
Direktiv 80/779/EØF, 82/884/EØF, 84/360/EØF og 85/203/EØF blev ændret ved artikel 4 i direktiv 91/692/EØF, hvorefter medlemsstaterne skal sende oplysninger om gennemførelsen af visse direktiver som led i en sektorspecifik rapport;
rapporten udarbejdes på grundlag af et spørgeskema eller en formular, som Kommissionen udarbejder efter fremgangsmåden i artikel 6 i direktiv 91/692/EØF;
de i denne beslutning fastsatte foranstaltninger er i overensstemmelse med udtalelse fra det i artikel 6 i direktiv 91/692/EØF omhandlede udvalg -
VEDTAGET FØLGENDE BESLUTNING:
Artikel 1
De i bilaget til nærværende beslutning anførte spørgeskemaer, som vedrører direktiv 80/779/EØF, 82/884/EØF, 84/360/EØF og 85/203/EØF, vedtages.
Artikel 2
Medlemsstaterne anvender spørgeskemaerne ved udarbejdelsen af de sektorspecifikke rapporter, som de i henhold til artikel 4 i direktiv 91/692/EØF skal sende til Kommissionen.
Artikel 3
Denne beslutning er rettet til medlemsstaterne.
Udfærdiget i Bruxelles, den 29. juli 1996.

Labels: 12
20